Ο **Ρίχεντλι Μπάζοερ** (γεννημένος στις 12 Οκτωβρίου 1996) είναι Ολλανδός ποδοσφαιριστής ο οποίος αγωνίζεται ως κεντρικός μέσος για λογαριασμό του ΑΦΚ Άγιαξ στην ολλανδική Ερεντιβίζιε.

Συλλογική Καριέρα
-----------------

### Άγιαξ

Ο Μπάζοερ αποκτήθηκε από τον Άγιαξ ως ελεύθερος από τον αντίπαλο σύλλογο στην Ερεντιβίζιε, ΠΣΦ, στις 16 Νοεμβρίου 2012. Το όνομά του φερόταν να βρίσκεται κοντά σε μεταγραφή στην Πρέμιερ Λιγκ με τις Άρσεναλ, Τσέλσι, Μάντσεστερ Σίτι και Νιούκασλ Γιουνάιτεντ να εμφανίζονται ως ενδιαφερόμενοι σύλλογοι, ωστόσο ο ίδιος προτίμησε, αντίθετα, να υπογράψει συμβόλαιο συνεργασίας με τον Άγιαξ. Κανένα μεταγραφικό αντίτιμο δεν χρειάστηκε στη συγκεκριμένη υπόθεση, καθώς ο νεαρός μέσος ήταν, τότε, ανήλικος. Ωστόσο, η KNVB κατέστησε γνωστό πως ο Μπάζοερ δεν θα ήταν διαθέσιμος να αγωνιστεί με την πρώτη ομάδα του Άγιαξ, έως ότου φτάσει την ηλικία των 16 ετών. Μη μπορώντας να πραγματοποιήσει το ντεμπούτο του στη διάρκεια της σεζόν 2012–13 με την πρώτη ομάδα του συλλόγου, λόγω του κανονισμού της KNVB, αγωνίστηκε, αντιθέτως, με τη Γιόνγκ Άγιαξ στην Μπελόφτεν Ερεντιβίζιε, ενώ συμμετείχε, επίσης, στην Κόπα Άμστερνταμ του 2013 με την Άγιαξ Α1.

Στις 29 Ιουνίου 2013, πραγματοποίησε το ντεμπούτο του με τον Άγιαξ στη διάρκεια φιλικής αναμέτρησης προετοιμασίας με αντίπαλο την ΣΝΚ Πούτεν. Ο Μπάζοερ εισήλθε ως αλλαγή στη διάρκεια του δευτέρου ημιχρόνου, με την αναμέτρηση να ολοκληρώνεται με νίκη υπέρ του Άγιαξ με σκορ 4–1. Ο Μπάζοερ πραγματοποίησε το επαγγελματικό του ντεμπούτο στην Εέρτσε Ντιβίζιε αγωνιζόμενος με τη Γιόνγκ Άγιαξ στην πρώτη αναμέτρηση της ομάδας για τη σεζόν με αντίπαλο την Τέλσταρ στις 5 Αυγούστου 2013, αναμέτρηση στην οποία επικράτησε με σκορ 2–0, ενώ, ταυτόχρονα, αποτέλεσε και την πρώτη αναμέτρηση στην ιστορία της ομάδας στη δεύτερη κατηγορία του ολλανδικού ποδοσφαίρου. Στις 4 Σεπτεμβρίου 2013, έγινε γνωστό πως ο Μπάζοερ ήταν μεταξύ των 22 παικτών οι οποίοι εγγράφηκαν από τον Φρανκ ντε Μπερ ενόψει της συμμετοχής του Άγιαξ στο Τσάμπιονς Λιγκ της σεζόν 2013-14. Στις 15 Φεβρουαρίου 2015, ο Μπάζοερ πέτυχε το πρώτο του τέρμα με τον Άγιαξ σε μια νίκη με σκορ 4-2 επί της ΦΚ Τβέντε. Στις 19 Φεβρουαρίου 2015, ο Μπάζοερ πραγματοποίησε το ντεμπούτο του στις ευρωπαϊκές διοργανώσεις, αγωνιζόμενος σε μια νίκη της ομάδας του με σκορ 1-0 επί της Λέγκια Βαρσοβίας για το Γιουρόπα Λιγκ.

Διεθνής Καριέρα
---------------

Ο Μπάζοερ εκπροσώπησε την Ολλανδία αγωνιζόμενος σε διάφορες νεανικές ηλικιακές κατηγορίες. Συμμετείχε στο Ευρωπαϊκό Πρωτάθλημα U17 του 2012, βοηθώντας την Ολλανδία να φθάσει στην επίτευξη της κατάκτησης για δεύτερη συνεχόμενη χρονιά της συγκεκριμένης διοργάνωσης, επικρατώντας της Γερμανίας στον τελικό με σκορ 5–4 στη διαδικασία των πέναλτι, έπειτα από παράταση που ακολούθησε ισοπαλίας με σκορ 1–1 στην κανονική διάρκεια της αναμέτρησης.

Στις 4 Ιανουαρίου 2013, η Ποδοσφαιρική Ομοσπονδία Κουρασάο εξέφρασε το ενδιαφέρον της για την κλήση του Μπάζοερ προκειμένου να εκπροσωπήσει την Εθνική Κουρασάο U20 στο Πρωτάθλημα ΚΟΝΚΑΚΑΦ U20 του 2013 στο Μεξικό. Ο Μπάζοερ είχε το δικαίωμα να αγωνιστεί λόγω της ηλικίας και της καταγωγής του, ενώ δεν θα υπήρχε κάποιο νομικό πρόβλημα με την απόφασή του να αγωνιστεί με την Ολλανδία, λόγω της ηλικίας του παίκτη, ωστόσο απορρίφθηκε από τους ατζέντηδές του, με αποτέλεσμα ο Μπάζοερ να παραμείνει τελικά στο Άμστερνταμ.

Ο Μπάζοερ έλαβε την πρώτη του κλήση στην Εθνική Ολλανδίας τον Οκτώβριο του 2015, προκειμένου να αντικαταστήσει τον τραυματία Ντέιβι Κλάασεν, ενώ κλήθηκε εκ νέου στις 6 Νοεμβρίου 2015, ενόψει φιλικών αανμετρήσεων απέναντι στην Ουαλία και τη Γερμανία. Πραγματοποίησε το ντεμπούτο του ως διεθνής εισερχόμενος στον αγωνιστικό χώρο ως αλλαγή στη διάρκεια της αναμέτρησης με αντίπαλο την Ουαλία στις 13 Νοεμβρίου 2015.

Στατιστικά Καριέρας
-------------------

### Συλλογικές Επιδόσεις

*Τελευταία ενημέρωση: 6 Μαρτίου 2016*

| Συλλογικές Επιδόσεις | Πρωτάθλημα | Κύπελλο | Διασυλλογικό1 | Άλλα2 | Σύνολο |
| --- | --- | --- | --- | --- | --- |
| Σεζόν | Ομάδα | Πρωτάθλημα | Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
|
| Ολλανδία | Πρωτάθλημα | Κύπελλο Ολλανδίας | Ευρώπη | Άλλα | Σύνολο |
| 2014–15 | Άγιαξ | Ερεντιβίζιε | 17 | 1 | 1 | 0 | 4 | 1 | 0 | 0 | 22 | 2 |
| 2015–16 | 29 | 5 | 2 | 0 | 8 | 0 | 0 | 0 | 39 | 5 |
| Σύνολο | Ολλανδία | 46 | 6 | 3 | 0 | 12 | 1 | 0 | 0 | 61 | 7 |
| Σύνολο Καριέρας | 46 | 6 | 3 | 0 | 12 | 1 | 0 | 0 | 61 | 7 |

1 Συμπεριλαμβάνονται οι αναμετρήσεις του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ.
  

2 Συμπεριλαμβάνονται οι αναμετρήσεις του Σούπερ Καπ Ολλανδίας.

Επιδόσεις με τη δεύτερη ομάδα

| Συλλογικές Επιδόσεις | Πρωτάθλημα | Σύνολο |
| --- | --- | --- |
| Σεζόν | Ομάδα | Πρωτάθλημα | Συμμ | Γκολ | Συμμ | Γκολ |
|
| Ολλανδία | Πρωτάθλημα | Σύνολο |
| 2013–14 | Γιόνγκ Άγιαξ | Εέρστε Ντιβίζιε | 21 | 0 | 21 | 0 |
| 2014–15 | 13 | 1 | 13 | 1 |
| Σύνολο | Ολλανδία | 34 | 1 | 34 | 1 |
| Σύνολα Καριέρας | 34 | 1 | 34 | 1 |

Διακρίσεις
----------

### Διεθνής

**Ολλανδία U17**

* Ευρωπαίκό Πρωτάθλημα Ποδοσφαίρου U17 (1): 2012

### Ατομικές

* Ταλέντο της Χρονιάς του ΑΦΚ Άγιαξ: 2016

Παραπομπές
----------

1. ↑  «Bazoer kiest vol overtuiging voor Ajax». Ajax.nl. 20 Νοεμβρίου 2012. Αρχειοθετήθηκε από το πρωτότυπο στις 2013-06-28.. Ανακτήθηκε στις 26 Ιουνίου 2013.
2. ↑  «PSV wonderkid Bazoer weighs up offers from Arsenal, Chelsea & Manchester City». 8 Νοεμβρίου 2012.. Ανακτήθηκε στις 26 Ιουνίου 2013.
3. ↑  «Newcastle want Arsenal and Man City target Bazoer». *dailymail.co.uk* (Daily Mail). 24 Οκτωβρίου 2012.. Ανακτήθηκε στις 9 Νοεμβρίου 2012.
4. ↑  «Ajax legt PSV talent Bazoer vast». AD.nl. 20 Νοεμβρίου 2012.. Ανακτήθηκε στις 26 Ιουνίου 2013.
5. ↑  «Weglokken Bazoer door Ajax treft PSV hard». AD.nl. 19 Νοεμβρίου 2012.. Ανακτήθηκε στις 26 Ιουνίου 2013.
6. ↑  «Bazoer geniet Amsterdam». Copa-Amsterdam.nl. 20 Μαΐου 2013. Αρχειοθετήθηκε από το πρωτότυπο στις 2013-06-15.. Ανακτήθηκε στις 26 Ιουνίου 2013.
7. ↑  «Ajax wint magertjes in Putten». Ajax Showtime. 29 Ιουνίου 2013. Αρχειοθετήθηκε από το πρωτότυπο στις 2015-02-16.. Ανακτήθηκε στις 29 Ιουνίου 2013.
8. ↑  «Debutant Bazoer: 'De stap naar het eerste elftal wordt hierdoor kleiner'». Voetbalzone.nl. 6 Αυγούστου 2013.. Ανακτήθηκε στις 8 Αυγούστου 2013.
9. ↑  «CL-selectie Ajax bekend: Bazoer ook speelgerechtigd». Soccernews.nl. 4 Σεπτεμβρίου 2013.. Ανακτήθηκε στις 7 Σεπτεμβρίου 2013.
10. ↑  «Ajax beats Twente 4-2 to stay 12 points behind leader PSV». thestate. 15 Φεβρουαρίου 2015. Αρχειοθετήθηκε από το πρωτότυπο στις 2015-02-16.. Ανακτήθηκε στις 15 Φεβρουαρίου 2015.
11. ↑  «Cillessen ensures Ajax overcome Legia onslaught». UEFA. 19 Φεβρουαρίου 2015.. Ανακτήθηκε στις 22 Φεβρουαρίου 2015.
12. ↑  «Onder 17 Europees Kampioen». Onsoranje.nl. 16 Μαΐου 2012. Αρχειοθετήθηκε από το πρωτότυπο στις 2012-11-07.. Ανακτήθηκε στις 26 Ιουνίου 2013.
13. ↑  «U-20 finals set for Mexico, U-17s to Panama». CONCACAF.com. 4 Νοεμβρίου 2012. Αρχειοθετήθηκε από το πρωτότυπο στις 2013-04-07.. Ανακτήθηκε στις 26 Ιουνίου 2013.
14. ↑  «Voetbalbond hoopt op Riechedly Bazoer». Curaçao Sport. 4 Ιανουαρίου 2013. Αρχειοθετήθηκε από το πρωτότυπο στις 2013-06-15.. Ανακτήθηκε στις 23 Ιουνίου 2013.
15. ↑  «Curaçao hoopt Bazoer te strikken voor kwalificatie-toernooi WK bij ontbreken dispensatie». Ajax F-Side.nl. 3 Ιανουαρίου 2013.. Ανακτήθηκε στις 26 Ιουνίου 2013.
16. ↑  «Klaassen, Promes withdrawn from Dutch squad». football-oranje.com. 5 Οκτωβρίου 2015. Αρχειοθετήθηκε από το πρωτότυπο στις 2016-03-06.. Ανακτήθηκε στις 11 Οκτωβρίου 2015.
17. ↑  «Blind calls Depay into Dutch squad, retains Robben». fourfourtwo.com. 2 Νοεμβρίου 2015.. Ανακτήθηκε στις 6 Νοεμβρίου 2015.
18. ↑  «Wales 2-3 Netherlands». BBC. 13 Νοεμβρίου 2015.. Ανακτήθηκε στις 14 Νοεμβρίου 2015.
19. ↑  «R. Bazoer». Soccerway. Ανακτήθηκε στις 23 Δεκεμβρίου 2015.
20. ↑  «Cillessen Ajacied-, Bazoer Talent van het Jaar». *ajaxshowtime.nl*. 13 Μαΐου 2015.

Εξωτερικοί Σύνδεσμοι
--------------------

* Στατιστικά με την Εθνική Ολλανδίας U17 στο UEFA.com
* Στατιστικά με την Εθνική Ολλανδίας U21 στο OnsOranje